**ΤΟΜΕΑΣ ΔΙΚΑΙΟΥ ΤΩΝ ΕΠΙΧΕΙΡΗΣΕΩΝ ΚΑΙ ΕΡΓΑΣΙΑΚΟΥ ΔΙΚΑΙΟΥ**

**ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΠΟΥΔΩΝ**

**«ΔΙΚΑΙΟ ΤΗΣ ΕΠΙΧΕΙΡΗΣΗΣ»**

**ΑΝΑΚΟΙΝΩΣΗ ΓΙΑ ΤΗ ΔΙΕΞΑΓΩΓΗ ΤΩΝ ΕΙΣΑΓΩΓΙΚΩΝ ΕΞΕΤΑΣΕΩΝ**

**ΚΑΙ ΟΔΗΓΙΕΣ ΣΥΜΜΕΤΟΧΗΣ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Α. Εισαγωγικώς**

1. Οι εισαγωγικές εξετάσεις διεξάγονται την: **Δευτέρα 4 Οκτωβρίου 2021**.
2. Δικαιούνται να συμμετάσχουν σε αυτές όσοι υποψήφιοι απέστειλαν συμπληρωμένη και υπογεγραμμένη την Αίτηση για εξ Αποστάσεως Εξέταση.
3. Οι εξετάσεις διεξάγονται εξ αποστάσεως με ηλεκτρονικά μέσα και συγκεκριμένα με **e-mail.**
4. Κατά την διάρκεια των εξετάσεων οι υποψήφιοι θα πρέπει να είναι συνδεδεμένοι και με την εφαρμογή **Microsoft Teams** [δεν απαιτείται να την έχετε εγκατεστημένη].

**Β. Τρόπος διενέργειας Εξετάσεων)**

***I. Γενικές πληροφορίες***

1. Η εξέταση είναι γραπτή.
2. Συνολική διάρκεια εξέτασης για κάθε μάθημα = εξήντα (60΄) λεπτά.
3. Η εξέταση στο μάθημα του **Εταιρικού Δικαίου** αρχίζει στις **10:00 π.μ.** και περατούται στις **11:00 π.μ.**
4. Η εξέταση στο μάθημα του **Δικαίου Αφερεγγυότητας** αρχίζει στις **11:30 π.μ.** και περατούται στις **12:30 μ.μ.**
5. Η εξέταση στο μάθημα του **Ατομικού Εργατικού Δικαίου** αρχίζει στις **13:00 μ.μ.** και περατούται στις **14:00 μ.μ.**
6. Η εξέταση στο μάθημα του **Δικαίου του Ανταγωνισμού** αρχίζει στις **14:30 μ.μ.** και περατούται στις **15:30 μ.μ.**
7. Το θέματα των γραπτών εξετάσεων θα σας αποσταλούν με μήνυμα ηλεκτρονικού ταχυδρομείου, στην ηλεκτρονική διεύθυνση που έχετε δηλώσει στην Γραμματεία του Τομέα, λίγα λεπτά πριν από την κατά τα ανωτέρω έναρξη εκάστης εξέτασης.
8. Ειδικότερα:
* Οι εξεταζόμενοι/ες στο Εταιρικό Δίκαιο και στο Δίκαιο Αφερεγγυότητας θα λάβουν το θέμα από την ηλεκτρονική διεύθυνση: **davgitid@law.duth.gr**. Ο τίτλος του e-mail (Re:) είναι: **ΕΞΕΤΑΣΗ ΕΤΑΙΡΙΚΟ / ΔΙΚΑΙΟ ΑΦΕΡΕΓΓΥΟΤΗΤΑΣ.**
* Οι εξεταζόμενοι/ες στο Δίκαιο του Ανταγωνισμού θα λάβουν το θέμα από την ηλεκτρονική διεύθυνση: **gbampeta@law.duth.gr**. Ο τίτλος του e-mail (Re:) είναι: **ΕΞΕΤΑΣΗ ΔΙΚΑΙΟΥ ΑΝΤΑΓΩΝΙΣΜΟΥ.**
* Oι εξεταζόμενοι/ες στο Ατομικό Εργατικό Δίκαιο θα λάβουν το θέμα από την ηλεκτρονική διεύθυνση: **gtheodos@law.duth.gr**. Ο τίτλος του e-mail (Re:) είναι: **ΕΞΕΤΑΣΗ ΑΤΟΜΙΚΟ ΕΡΓΑΤΙΚΟ ΔΙΚΑΙΟ.**

***II. Επίλυση θέματος και αποστολή του***

1. Κατά την απόλυτη επιλογή σας, την απάντηση στο θέμα μπορείτε είτε να την πληκτρολογήσετε στον ηλεκτρονικό υπολογιστή σας σε πρόγραμμα επεξεργασίας κειμένου (προτιμάται), είτε να την συντάξετε χειρόγραφα.
2. Εξυπακούεται ότι, εφ’ όσον επιλέξετε την χειρόγραφη σύνταξη, θα πρέπει να την μετατρέψετε σε ηλεκτρονική μορφή, λ.χ. φωτογραφίζοντάς την, ή σαρώνοντάς την (scanning). *Οπωσδήποτε στην απάντηση πρέπει να αναγράψετε το ονοματεπώνυμό σας*.
3. Η απάντηση πρέπει να αποσταλεί, πριν από τη λήξη του χρόνου εκάστης εξέτασης, στη διεύθυνση ηλεκτρονικού ταχυδρομείου από την οποία λάβατε το θέμα.

***ΙΙΙ. Microsoft Teams***

1. Η γραπτή εξέταση διεξάγεται σε εικονική τάξη, με τη χρήση της εφαρμογής **Microsoft Teams.**
2. O σύνδεσμος υπερκειμένου (hyperlink) που πρέπει να ακολουθήσετε, για να συνδεθείτε θα σας αποσταλεί με προσωπικό μήνυμα στην ηλεκτρονική διεύθυνση που έχετε δηλώσει.
3. Ο σύνδεσμος υπερκειμένου θα περιέχεται και στο mail με το οποίο θα σας αποσταλούν τα θέματα των γραπτών εξετάσεων.
4. Το αργότερο δεκαπέντε (15΄) λεπτά πριν από την, κατά τα ανωτέρω, βλ. υπό αριθμ. 3 έως και 6, ώρα έναρξης εκάστης εξέτασης, θα πρέπει να ακολουθήσετε (κάνετε κλικ) τον σύνδεσμο υπερκειμένου του εξεταζόμενου μαθήματός σας και να εισέλθετε στην εικονική τάξη. Η κάμερα του υπολογιστή σας και το μικρόφωνο θα πρέπει να είναι ανοιχτά, καθ’ όλη τη διάρκεια της εξέτασης, ώστε να υπάρχουν συνθήκες, όσον το δυνατόν εγγύτερες με αυτές της φυσικής τάξης. Για τον λόγο αυτό, θα πρέπει να φροντίσετε να είσθε, κατά τη διάρκεια της εξέτασης, σε κάποιο ήσυχο μέρος.
5. **Υποψήφιος/α που δεν εισέρχεται στην εικονική τάξη, ή δεν έχει ανοιχτή την κάμερά του/ης και το μικρόφωνό του/ης, καθ’ όλη τη διάρκεια της εξέτασης, αποκλείεται αυτομάτως των εξετάσεων.**

**Σας ευχόμαστε Καλή Επιτυχία**

 Ο Διευθυντής του ΠΜΣ

 Γεώργιος Τριανταφυλλάκης

 Καθηγητής Νομικής ΔΠΘ